CELEX: C2005/045/03
Language: da
Date: 2005-02-19 00:00:00
Title: Domstolens dom (Tredje Afdeling) af 16. december 2004 i sag C-271/02, Kommissionen for De Europæiske Fællesskaber mod Kongeriget Sverige (Traktatbrud — fiskeri — bevarelse og forvaltning af ressourcerne — kontrolforanstaltninger over for fiskeriet)

19.2.2005   
            
            
               DA
            
            
               Den Europæiske Unions Tidende
            
            
               C 45/2
            
         
      DOMSTOLENS DOM
   
   (Tredje Afdeling)
   af 16. december 2004
   i sag C-271/02, Kommissionen for De Europæiske Fællesskaber mod Kongeriget Sverige (1)
   
   (Traktatbrud - fiskeri - bevarelse og forvaltning af ressourcerne - kontrolforanstaltninger over for fiskeriet)
   (2005/C 45/03)
   Processprog: svensk
   I sag C-271/02, angående et traktatbrudssøgsmål i henhold til artikel 226 EF, anlagt den 24. juli 2002, Kommissionen for De Europæiske Fællesskaber (befuldmægtigede: T. van Rijn og C. Tufvesson) mod Kongeriget Sverige (befuldmægtigede: A. Kruse og A. Falk), har Domstolen (Tredje Afdeling), sammensat af afdelingsformanden, A. Rosas, og dommerne J.-P. Puissochet (refererende dommer), S. von Bahr, U. Lõhmus og A. Ó Caoimh; generaladvokat: D. Ruiz-Jarabo Colomer; justitssekretær: R. Grass, den 16. december 2004 afsagt dom, hvis konklusion lyder således:
   
               1.
            
            
               Kongeriget Sverige har for 1995 og 1996 tilsidesat sine forpligtelser i henhold til artikel 9, stk. 2, i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur og i henhold til artikel 2, artikel 21, stk. 1 og 2, samt artikel 31 i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik, idet det har undladt:
               
                           —
                        
                        
                           at vedtage egnede foranstaltninger for udnyttelsen af de kvoter, det har fået tildelt, og at gennemføre de inspektioner og øvrige kontrolforanstaltninger, som er foreskrevet i de pågældende fællesskabsforordninger
                        
                     
                           —
                        
                        
                           at træffe passende foranstaltninger til at forebygge overskridelse af kvoterne
                        
                     
                           —
                        
                        
                           at træffe de administrative eller strafferetlige foranstaltning, som det var forpligtet til at træffe over for de skippere, som har overtrådt de nævnte forordninger, eller over for enhver anden, der er ansvarlig for overtrædelsen.
                        
                     
         
               2.
            
            
               Kongeriget Sverige betaler sagens omkostninger.
            
         
      (1)  EFT C 289 af 23.11.2002.